O‘zbekiston Respublikasi tashqi ishlar vaziri Abdulaziz Komilov Indoneziya Respublikasining Favqulodda va muxtor elchisi Anak Agung Gde Alita Santikani qabul qildi. Bu haqda TIV matbuot xizmati xabar bermoqda. Suhbat davomida O‘zbekiston—Indoneziya munosabatlarining hozirgi holari va rivojlanish istiqbollari muhokama qilindi. Pekin shahrida «Bir makon, bir yo‘l» xalqaro forumi ishida ishtirok etgan O‘zbekiston Prezidenti Shavkat Mirziyoyev bilan Indoneziya Prezidenti Joko Vidodoning anjuman doirasidagi qisqa suhbati ikki tomonlama hamkorlikni mustahkamlash va kengaytirish uchun muhim qadam hisoblanadi. Uchrashuvda ayrim xalqaro va mintaqaviy masalalar yuzasidan ham fikr almashildi.